Mynbou produseer steeds minder | Netwerk24
Deur Elvira Wood 14 Junie 2018 12:39
Sibanye-Stillwater se Kroondal-myn.
Produksie in die Suid-Afrikaanse mynbedryf neem steeds af.
In April was produksie 4,3% laer as in die ooreenstemmende maand ’n jaar gelede, nadat dit in Maart met 8,5% op ’n jaargrondslag gekrimp het.
Statistieke Suid-Afrika (SSA) het Donderdagoggend die nuutste syfers vir mynbouproduksie en -verkope bekend gemaak.
Ook op ’n maandgrondslag boer produksie agteruit. In April was produksie 2% laer as in Maart.
Op ’n jaargrondslag het die produksie van die platinumgroepmetale (PGM’s) met 6,5% gedaal.
“Ander” metale (-36,3%), diamante (-24,1%) en goud (-5,7%) het ook agteruitgeboer.
Ten opsigte van verkope lyk sake beter: Mineraalverkope was volgens SSA in April 6,1% hoër op ’n jaargrondslag.
Dit is ook 3% meer as in Maart 2018.
Op ’n jaargrondslag staan mangaanerts (+116,5%, wat 5,6 persentasiepunt tot die algehele styging bygedra het), steenkool (+10,6%; 2,9 persentasiepunt) en ander nie-metaalagtige minerale (+78,1%; 2,1 persentasiepunt) uit.
PMG’s (-18,6%) het -4,6% tot die algehele punt bygedra.
Meer oor: Statistieke Sa | Ssa | Mynbou
Mynbou groei effe, maar reuse-taak wag op Gwede
SABS ‘reik foutiewe steenkool-sertifikate uit’